
ΕΝΗΜΕΡΩΣΗ ΓΙΑ ΤΙΣ ΠΡΟΛΗΠΤΙΚΕΣ ΕΞΕΤΑΣΕΙΣ


ΟΡΙΣΜΟΣ ΤΗΣ ΥΓΕΙΑΣ

 Η υγεία είναι «η κατάσταση της πλήρους σωματικής, ψυχικής και κοινωνικής ευεξίας και όχι μόνο η απουσία ασθένειας ή αναπηρίας».

ΓΙΑΤΙ ΕΙΝΑΙ ΣΗΜΑΝΤΙΚΗ Η ΠΡΟΛΗΨΗ:

   Είναι γνωστό ότι σήμερα υπάρχουν διάφορες εξετάσεις με τις οποίες μπορεί να γίνει διάγνωση ορισμένων τουλάχιστον μορφών καρκίνου, σε άτομα που δεν έχουν καθόλου συμπτώματα ακόμη και δύο χρόνια πριν εμφανιστούν τα συμπτώματα της ασθένειας.

ΠΩΣ ΜΠΟΡΕΊΤΕ ΝΑ ΑΠΟΦΥΓΕΤΕ ΕΓΚΑΙΡΩΣ ΜΙΑ ΥΠΟΠΤΗ ΒΛΑΒΗ:

ΤΕΣΤ ΠΑΠΑΝΙΚΟΛΑΟΥ:

· Σκοπός: να διαγνώσει αρκετά νωρίς τον καρκίνο του τραχήλου της μήτρας, έτσι ώστε να βρίσκεται σε στάδια θεραπεύσιμα.

· Γιατί να κάνεις τεστ Παπ;  Διότι η πρόληψη είναι σωτηρία. Οι γυναίκες μπορεί να αρρωστήσουν πιο εύκολα από τους άντρες, λόγω του ότι είναι πολυάσχολες. Το τέστ Παπ προλαμβάνει την εμφάνιση καρκίνου της μήτρας. Σε γυναίκες που δεν κάνουν συχνά τεστ Παπ, μπορεί να εμφανιστεί καρκίνος της μήτρας χωρίς η γυναίκα να το καταλάβει, αφού δεν υπάρχουν συμπτώματα. Επίσης μπορεί αν εντοπιστούν τυχών μολύνσεις. 

Το Τεστ Παπανικολάου είναι μια απλή προληπτική σύντομη και ανώδυνη κυτταρολογική εξέταση του τραχήλου της μήτρας. Είναι εξέταση στην οποία πρέπει να υποβάλλονται όλες οι γυναίκες, αρχής γενομένης με την έναρξη των σεξουαλικών σχέσεων και στη συνέχεια σε όλη τη διάρκεια της ζωής τους, ακόμη και μετά την εμμηνόπαυση, οπότε ο κίνδυνος ανάπτυξης καρκίνου μειώνεται μέν, αλλά όμως δεν μηδενίζεται.Η εξέταση του Τεστ Παπανικολάου γίνεται από τον Γυναικολόγο ιατρό κατά τη διάρκεια του ετήσιου προληπτικού Γυναικολογικού ελέγχου. Προϋποθέτει τουλάχιστον 1-2 ημέρες αποχή από σεξουαλική επαφή, ενδοκολπικές πλύσεις και ενδοκολπικές αλοιφές. Ο γυναικολόγος (με τη γυναίκα σε γυναικολογική θέση) και τη χρήση του κολποδιαστολέα εξετάζει μακροσκοπικά τα τοιχώματα και τους θόλους του κόλπου και τον τράχηλο της μήτρας.

Το τεστ Παπανικολάου είναι ΑΝΩΔΥΝΟ. Μετά την εξέταση μπορεί να υπάρχει μικρή αιμορραγία που προέρχεται από το σημείο λήψης του δείγματος. Είναι μια απλή εξέταση που αντικατοπτρίζει την κατάσταση στην οποία βρίσκονται τα επιθηλιακά κύτταρα του τραχήλου της μήτρας. 

Κάθε γυναίκα άνω των 18 ετών που είναι σεξουαλικώς ενεργή θα πρέπει να υποβάλλεται σε γυναικολογική εξέταση και τεστ Παπανικολάου τουλάχιστον 1 φορά το χρόνο. Η καλύτερη ημέρα για την πραγματοποίηση της εξέτασης είναι 1 εβδομάδα μετά το τέλος της περιόδου. Τότε τα γεννητικά σου όργανα έχουν ηρεμήσει από τη ροή της περιόδου και η μήτρα είναι έτοιμη για το τεστ Παπανικολάου. Όμως δεν πρέπει να έρθεις σε ερωτική επαφή για ένα 24ωρο πριν την εξέταση, όπως επίσης δεν θα πρέπει να βάλεις ενδοκολπικές αλοιφές για το ίδιο διάστημα. 

ΜΑΣΤΟΓΡΑΦΙΑ:

· Σκοπός: είναι η όσο το δυνατόν πιο πρώιμη διάγνωση του καρκίνου του μαστού.   

· Ποια είναι τα αίτια του καρκίνου του μαστού; Τα αίτια των περισσότερων τύπων καρκίνου του μαστού παραμένουν άγνωστα. Δεν υπάρχει κανένας σίγουρος τρόπος πρόληψης της νόσου. Όμως, πρέπει να υπογραμμίσουμε ότι η έγκαιρη διάγνωσή της συνδυάζεται με μεγάλη πιθανότητα πολύ καλής τελικής έκβασης. (http://www.iator.gr) 

· Ποιοί παράγοντες αυξάνουν την πιθανότητα εμφάνισης καρκίνου του μαστού;

Απόλυτοι Παράγοντες

· Κληρονομικό ιστορικό εμφάνισης καρκίνου του μαστού ή των ωοθηκών στην οικογένεια (μητέρα – αδελφή – γιαγιά).

· Ιστορικό εμφάνισης καρκίνου των ωοθηκών, ενδομητρίου και μαστού στην ίδια γυναίκα.
Σχετικοί Παράγοντες

· Η εμφάνιση εμμήνου ρήσεως πριν την ηλικία των 12 ετών. 

· Η εμμηνόπαυση μετά την ηλικία των 50 ετών.

· Άτυπη επιθηλιακή υπερπλασία.

· Η υπερβολική κατανάλωση  λιπών και αλκοόλ.

· Η παχυσαρκία.

· Πρώτος τοκετός μετά την ηλικία των 30 ετών

· Πότε και πώς πρέπει να γίνεται ο προληπτικός έλεγχος γενικού πληθυσμού;

O προληπτικός απεικονιστικός έλεγχος μαστού αναφέρεται στη διενέργεια εξετάσεων ΠΡΩΤΟΥ εμφανιστούν συμπτώματα που σχετίζονται με τη νόσο του καρκίνου του μαστού. Η προληπτική μαστογραφία, στην οποία υποβάλλονται οι γυναίκες κάθε χρόνο χωρίς να έχουν παρατηρήσει οποιαδήποτε αλλαγή στο στήθος τους πρέπει να γίνεται όταν η συγκεκριμένη εξέταση είναι πιο ευαίσθητη, δηλαδή κυρίως μετά την οριστική παύση της εμμήνου ρήσεως, οπότε ο μαστός χάνει την πυκνότητά του.

Όταν διενεργείται σε γυναίκες νεώτερες των 40 ετών προσφέρει λιγότερο αξιόπιστα αποτελέσματα και για αυτό όλα τα εθνικά προληπτικά προγράμματα στις ανεπτυγμένες χώρες ξεκινούν από την ηλικία αυτή κάθε χρόνο, και κάθε 2 μετά τα πενήντα όταν η μαστογραφία έχει τη μεγαλύτερη ακρίβεια. Σύμφωνα με τις οδηγίες της Αμερικάνικης Αντικαρκινικής Εταιρείας, η πρώτη μαστογραφία γίνεται γύρω στα 40, αν δεν συντρέχουν άλλοι λόγοι (π.χ. θετικό οικογενειακό ιστορικό), και κατόπιν σε ετήσια βάση. Ο προληπτικός έλεγχος του μαστού πρέπει να συνεχίζεται ακόμα και σε γηραιές κυρίες εφόσον δεν συντρέχουν σοβαροί ιατρικοί λόγοι που να αντιτίθενται στη διενέργειά του. Στις δεκαετίες των 20 και 30 ο προληπτικός έλεγχος γίνεται με κλινική ψηλάφηση και υπερηχογράφημα.

· Ποια τα συμπτώματα που πρέπει να με οδηγήσουν να εξεταστώ πριν κλείσει χρόνος από την τελευταία μου προληπτική εξέταση;

Αν ο τελευταίος σας απεικονιστικός έλεγχος ήταν φυσιολογικός, αλλά παρά ταύτα ψηλαφήσετε ένα νεοεμφανιζόμενο μόρφωμα στο στήθος σας ή διαπιστώσετε αλλαγή στη θηλή (εισολκή-έκκριση) ή αλλαγή στο χρώμα ή στην όψη του δέρματος ή διογκωμένους λεμφαδένες στη μασχάλη, τότε πρέπει να συμβουλευθείτε το γιατρό σας.

 Μαστογραφία είναι η ακτινογραφία του μαστού με ένα ειδικό μηχάνημα που λέγεται μαστογράφος. Ο μαστός τοποθετείται στην ειδική θέση του μηχανήματος και συμπιέζεται ελαφρά και η απεικόνιση του μαστού γίνεται σε φιλμ.

   Η μαστογραφία ΔΕΝ ΠΟΝΑΕΙ, πρέπει να υπάρξει όμως μια ελαφρά πίεση για να έχει καλύτερη εικόνα. Στις περιπτώσεις όμως που ο μαστός είναι πυκνός τότε χρειάζεται μεγαλύτερη πίεση που μπορεί και να προκαλέσει πόνο. Η μαστογραφία δίνει πληροφορίες για τα ψηλαφητά ογκίδια αλλά ταυτόχρονα μπορεί να ανακαλύψει μη ψηλαφητές ανωμαλίες που η ίδια η γυναίκα ή ο ιατρός της δεν μπορούν να ψηλαφήσουν.

      Παρ’ όλο που η εξέταση γίνεται με ακτίνες, δεν είναι επικίνδυνη εξέταση, αφού οι σημερινοί μαστογράφοι είναι χαμηλής δόσης και εκπέμπουν πολύ μικρή δόση ακτινοβολίας, η οποία δεν βάζει σε κίνδυνο την υγεία της γυναίκας.

   Αλλά πρέπει να προσέχουμε ακριβώς επειδή η μαστογραφία έχει κάποια δόση ακτινοβολίας, θα πρέπει να φροντίζουμε η μαστογραφία που θα κάνουμε να είναι καλής ποιότητας αφενός για να μας εξασφαλίσει σωστή διάγνωση και αφετέρου να μη χρειαστεί η γυναίκα να την επαναλάβει και να πάρει ξανά ακτινοβολία.

ΕΡΩΤΗΣΕΙΣ ΠΡΟΣ ΣΥΖΗΤΗΣΗ

1. ΠΡΟΛΗΠΤΙΚΕΣ ΕΞΕΤΑΣΕΙΣ / ΕΝΗΜΕΡΩΣΗ

- Κάνουν γυναικολογικές εξετάσεις;

- Ενημερώνονται για τις προληπτικές εξετάσεις; Πώς;

- Κάθε πόσο;

- Που;

- Γενικές απόψεις των γυναικών στο θέμα των προληπτικών εξετάσεων;

2. ΚΥΡΙΟΙ ΛΟΓΟΙ ΠΟΥ ΔΕΝ ΣΥΜΜΕΤΕΧΟΥΝ ΣΕ ΠΡΟΛΗΠΤΙΚΕΣ ΕΞΕΤΑΣΕΙΣ.

- Ποιοι λόγοι θεωρούν οι ίδιες αποτελούν εμπόδιο για να συμμετέχουν σταθερά στις γυναικολογικές εξετάσεις; 

3. ΣΗΜΑΝΤΙΚΟΤΗΤΑ ΤΩΝ ΕΞΕΤΑΣΕΩΝ.

- Πόσο σημαντικές θεωρούν οι ίδιες τις γυναικολογικές εξετάσεις για την υγεία τους; Γενικές απόψεις; (συζήτηση) 

4. ΠΡΟΒΛΗΜΑΤΙΣΜΟΙ – ΠΡΟΤΑΣΕΙΣ ΓΙΑ ΤΗΝ ΕΝΕΡΓΟΠΟΙΗΣΗ ΤΟΥΣ.

- Για την επαναλειτουργία του γυναικολογικού ιατρείου;

- Για την ενεργοποίηση των γυναικών της Τυλίσου;

- Πώς οι ίδιες μπορούν να φροντίζουν περισσότερο το σώμα τους;

- Πως πιστεύουν ότι θα αποκτήσουν σωστή προαγωγή υγείας στην κοινότητα τους;

- Τι κινήσεις θα μπορούσαν να γίνουν από τις ίδιες;

ΕΝΗΜΕΡΩΤΙΚΟ ΦΥΛΛΑΔΙΟ ΓΙΑ ΤΗΝ ΠΡΟΑΓΩΓΗ ΤΗΣ ΓΥΝΑΙΚΟΛΟΓΙΚΗΣ ΥΓΕΙΑΣ

Η διαφύλαξη της γυναικολογικής υγείας μέσω των προληπτικών εξετάσεων όπως το Τεστ Παπανικολάου και την μαστογραφία, αποτελούν τον πιο αποτελεσματικό και εύκολο τρόπο πρόληψης για την εμφάνιση νοσημάτων που σχετίζονται με την γυναίκα. 

Στα πλαίσια του Εθνικού Προγράμματος -Προσυμπτωματικού Ελέγχου για τον καρκίνο του τραχήλου της μήτρας, που οργανώνεται από το Κέντρο Υγείας Αγίας Βαρβάρας και την 7η  Υ.Π.Ε. Κρήτης, σε συνεργασία με τον Δήμο Μαλεβιζίου και το Τμήμα Κοινωνικής Ιατρικής του Τ.Ε.Ι. Ηρακλείου και τις Φοιτήτριες Αποστολάκη Σταματούλα, Καπότη Ιφιγένεια και Μιτίου Ελισάβετ-Βίλμα διοργανώνονται δράσεις ενημέρωσης με στόχο την ευαισθητοποίηση, την κινητοποίηση και την ενδυνάμωση του γυναικείου πληθυσμού της Τυλίσσου και της ευρύτερης περιοχής προκειμένου να συνειδητοποιήσουν τον θετικό αντίκτυπο που έχει η υγεία τους στο  σύνολο της οικογένειας.

Στο περιφερειακό Ιατρείο Τυλίσσου, λειτουργεί γυναικολογικό εξεταστήριο, με δυνατότητα λήψης Τεστ Παπανικολάου, καλλιέργεια κολπικού υγρού και άλλες εξετάσεις ΔΩΡΕΑΝ. Καθώς και συμβουλευτική καθοδήγηση σε θέματα που αφορούν την γυναικολογική υγεία ή και την εγκυμοσύνη.

Την εξέταση-συμβουλευτική πραγματοποιεί η Μαία του Κέντρου Υγείας Αγίας Βαρβάρας Κα Σταματάκη Ερωφίλη κατόπιν ραντεβού, τις προκαθορισμένες ημέρες και ώρες που λειτουργεί το εξεταστήριο. (Ενδεικτικά: κάθε δεύτερη Παρασκευή του μήνα).

Σε εξαιρετικές και μόνον περιπτώσεις, κάποιο ραντεβού μπορεί να πραγματοποιηθεί και στο ΚΑΠΗ του Γαζίου.

Για περισσότερες πληροφορίες μπορείτε να απευθυνθείτε στα τηλέφωνα:

ΚΑΠΗ ΓΑΖΙΟΥ: 2810-823547

Κ.Υ. ΑΓΙΑΣ ΒΑΡΒΑΡΑΣ: 28943-40107

ΒΙΒΛΙΟΓΡΑΦΙΑ 

1. http://www.iatronet.gr/ygeia/gynaikologia/article/28271/kathe-pote-prepei-na-kanoyme-mastografia.html
2. Αρχείο Κέντρου Εκπαίδευσης και Κοινοτικής Ανάπτυξης Τυλίσου

3. www.google.gr (προαγωγή υγείας, τεστ ΠΑΠ, μαστογραφία)

